I. LEGISLAţIE VETERINARĂ

1. 31964 L 0433: Directiva Consiliului 64/433/CEE privind condiţiile de sănătate referitoare la schimburile comunitare de carne proaspătă (JO P 121, 29.7.1964, p. 2012), modificată şi consolidată ulterior în JO L 268, 29.6.1991, p. 71), modificată ultima dată de:

- 31995 L 0023: Directiva Consiliului 95/23/CE din 22.6.1995 (JO L 243, 11.10.1995, p. 7).

31971 L 0118: Directiva Consiliului 71/118/CEE din 15 februarie 1971 privind problemele de sănătate care afectează comerţul cu carne proaspătă de pasăre (JO P 55, 29.7.1964, p. 23), modificată şi actualizată ulterior în JO L 62, 15.3.1993, p. 6), modificată ultima dată de:

31997 L 0079: Directiva Consiliului 97/79/CE din 18.12.1997 (JO L 24, 30.1.1998, p. 31).

31977 L 0099: Directiva Consiliului 77/99/CEE din 21 decembrie 1976 privind problemele sanitare în materie de schimburi intracomunitare de produse pe bază de carne (JO P 26, 29.7.1964, p. 85), modificată şi actualizată ulterior în JO L 57, 2.3.1992, p. 4), modificată ultima dată de:

- 31997 L 0076: Directiva Consiliului 97/76/CE din 16.12.1997 (JO L 10, 16.1.1998, p. 25);

31991 L 0493: Directiva Consiliului 91/493/CEE din 22 iulie 1991 de stabilire a condiţiilor sanitare pentru producţia şi comercializarea produselor pescăreşti (JO L 268, 24.9.1991, p. 15), modificată ultima dată de:

- 31997 L 0079: Directiva Consiliului 97/79/CE din 18.12.1997 (JO L 24, 30.1.1998, p. 31);

31992 L 0046: Directiva Consiliului 92/46/CEE din 16 iunie 1992 de stabilire a normelor sanitare pentru producţia şi punerea în vânzare a laptelui crud, a laptelui prelucrat termic şi a produselor pe bază de lapte (JO L 268, 14.9.1992, p. 1), modificată ultima dată de:

- 31996 L 0023: Directiva Consiliului 96/23/CE din 29.4.1996 (JO L 125, 23.5.1996, p. 10);

31994 L 0065: Directiva Consiliului 94/65/CE din 14 decembrie 1994 de stabilire a cerinţelor aplicabile producţiei şi introducerii pe piaţă a cărnii tocate şi a preparatelor din carne (JO L 368, 31.12.1994, p. 10);

(a) Cerinţele structurale stabilite în anexa I la Directiva 64/433/CEE, în anexa I la Directiva 71/118/EEC, în anexele A şi B la Directiva 77/99/CEE şi în anexa I la Directiva 94/65/CE nu se aplică unităţilor din Polonia enumerate în apendicele B la prezenta anexă până la 31 decembrie 2007, iar cerinţele structurale stabilite în anexa B la Directiva 92/46/CEE şi în anexa la Directiva 91/493/CEE nu se aplică unităţilor din Polonia enumerate în apendicele B până la 31 decembrie 2006, sub rezerva condiţiilor stabilite mai jos.

(b) Pe întreaga perioadă în care unităţile menţionate la litera (a) de mai sus beneficiază de dispoziţiile de la litera respectivă, produsele provenite din aceste unităţi sunt puse în vânzare în exclusivitate pe piaţa naţională sau sunt utilizate pentru alte prelucrări în unităţile naţionale care fac obiectul dispoziţiilor de la litera (a), indiferent de data comercializării. Aceste produse trebuie să poarte un marcaj sanitar special.

În cazul produselor pescăreşti proaspete, preparate sau prelucrate, acestea se introduc numai pe piaţa naţională sau sunt utilizate ori supuse altor prelucrări în aceeaşi unitate, indiferent de data comercializării. Produsele pescăreşti proaspete, preparate sau prelucrate trebuie să fie ambalate şi/sau împachetate în unităţile comerciale şi trebuie să poarte un marcaj de identificare special. Produsele pescăreşti neambalate nu se comercializează decât direct consumatorului în powiatul unde este situată unitatea pentru produse pescăreşti. În acest caz, recipientele care conţin peşte aflat în tranzit spre punctul de comercializare trebuie să poarte marcajul de identificare special susmenţionat.

Dispoziţiile din primul paragraf se aplică de asemenea tuturor produselor care provin din unităţi integrate din domeniul cărnii, dacă pentru o parte a unităţii se aplică dispoziţiile de la litera (a). Unităţile de prelucrare a laptelui enumerate în apendicele B pot primi livrări de lapte crud care nu sunt conforme cu dispoziţiile din anexa A, capitolul IV, partea A, punctul (1) din Directiva 92/46/CEE, sau care provin de la ferme de vaci care nu sunt conforme cu dispoziţiile din anexa A, capitolul II, la directiva în cauză, cu condiţia ca aceste ferme să fie menţionate pe o listă gestionată în acest scop de autorităţile poloneze.

(c) Cele 56 de unităţi de prelucrare a laptelui enumerate în apendicele B pot prelucra lapte conform şi neconform cu legislaţia UE pe linii de producţie separate. Această autorizaţie se acordă pentru unităţile de prelucrare a laptelui până la:

- 30 iunie 2005 pentru cele 29 de unităţi enumerate în partea I,

- 31 decembrie 2005 pentru cele 14 unităţi enumerate în partea II,

- 31 decembrie 2006 pentru cele 13 unităţi enumerate în partea III.

În acest context, prin lapte neconform cu legislaţia UE se înţeleg livrări de lapte crud care nu sunt conforme cu dispoziţiile din anexa A, capitolul IV, partea A, punctul (1) la Directiva 92/46/CEE, sau care provin de la ferme de vaci care nu sunt conforme cu dispoziţiile din anexa A, capitolul II, la directiva în cauză, cu condiţia ca aceste ferme să fie menţionate pe o listă gestionată în acest scop de autorităţile poloneze.

Aceste unităţi trebuie să se conformeze integral cerinţelor relevante ale UE, inclusiv punerea în aplicare a sistemului de analiza riscurilor şi puncte de control decisiv (HACCP, menţionat în articolul 14 din Directiva 92/46/CEE [20]) şi trebuie să şi demonstreze capacitatea de a respecta integral următoarele condiţii, inclusiv desemnarea liniilor de producţie relevante:

- să adopte toate măsurile necesare pentru a permite respectarea adecvată a procedurilor interne de separare a laptelui, începând de la colectare până la etapa finală, inclusiv rutele de colectare a laptelui, depozitarea separată şi tratarea laptelui conform şi a celui neconform cu legislaţia UE, ambalarea şi etichetarea specifică a produselor pe bază de lapte neconform cu legislaţia UE, precum şi depozitarea separată a acestor produse,

- să stabilească o procedură care să garanteze posibilitatea stabilirii provenienţei materiei prime, inclusiv dovezile documentare necesare ale mişcării produselor şi contabilitatea pentru produse, precum şi reconcilierea materiilor prime conforme şi neconforme cu legislaţia EU cu categoriile de produse obţinute,

- să expună tot laptele crud tratamentului termic la o temperatură de minim 71,7°C timp de 15 secunde şi

- să ia toate măsurile necesare pentru a garanta că marcajele sanitare nu sunt utilizate în mod fraudulos.

Autorităţile poloneze:

- garantează că operatorul sau managerul fiecărei unităţi interesate ia toate măsurile necesare pentru a permite respectarea adecvată a procedurilor interne pentru separarea laptelui,

- efectuează teste şi controale neanunţate cu privire la respectarea separării laptelui şi

- efectuează teste în laboratoare aprobate pentru toate produsele crude şi prelucrate pentru a verifica dacă sunt conforme cu cerinţele din anexa C la Directiva 92/46/CEE, inclusiv cu criteriile microbiologice pentru produsele pe bază de lapte.

Laptele şi/sau produsele pe bază de lapte care provin din linii de producţie separate care prelucrează lapte neconform cu legislaţia UE în unităţi de prelucrare a laptelui aprobate de UE pot fi introduse numai pe piaţa naţională, indiferent de data comercializării. În cazul prelucrărilor ulterioare, laptele şi/sau produsele respective pe bază de lapte nu trebuie amestecate cu lapte sau produse pe bază de lapte conforme cu legislaţia UE şi nu trebuie nici să pătrundă într-o altă unitate care nu face obiectul unor măsuri tranzitorii. Aceste produse trebuie să poarte un marcaj sanitar special, indiferent de data comercializării.

Laptele şi produsele pe bază de lapte produse în Polonia în conformitate cu dispoziţiile de mai sus pot beneficia de sprijin numai în conformitate cu titlul I, capitolele II şi III, cu excepţia articolului 11, şi cu titlul II din Regulamentul Consiliului (CE) nr. 1255/1999 dacă poartă marcajul sanitar oval menţionat în anexa C, capitolul IV. A la Directiva Consiliului 92/46/CEE.

(d) Polonia asigură respectarea progresivă a cerinţelor structurale menţionate la litera (a) conform calendarelor pentru corectarea deficienţelor existente stabilite în apendicele B. Autorităţile poloneze monitorizează neîntrerupt realizarea planurilor individuale de dezvoltare aprobate oficial ale unităţilor pe baza criteriilor uniforme. Polonia garantează că doar acele unităţi de carne care respectă integral aceste cerinţe la 31 decembrie 2007 continuă să funcţioneze şi că numai acele întreprinderi de lapte şi peşte care sunt pe deplin conforme la 31 decembrie 2006 pot continua să funcţioneze după această dată. Polonia prezintă Comisiei rapoarte anuale cu privire la progresul înregistrat de fiecare din unităţile menţionate în apendicele B, inclusiv o listă a unităţilor care au corectat deficienţele existente în anul în cauză. În ceea ce priveşte unităţile menţionate la litera (c), rapoartele sunt prezentate din şase în şase luni, cu începere din noiembrie 2004.

(e) Comisia poate actualiza apendicele B la prezenta anexă înainte de aderare şi până la sfârşitul perioadei de tranziţie. În acest context, Comisia poate adăuga, cu anumite limite, unităţi menţionate la litera (a) sau poate elimina unităţi menţionate la literele (a) şi (c), în lumina progresului înregistrat în corectarea deficienţelor existente, a rezultatelor procesului de monitorizare şi a reducerii progresive convenite a unităţilor de prelucrare care deţin autorizaţii de prelucrare a laptelui conform şi neconform cu legislaţia UE conform literei (c).

Pentru a garanta buna funcţionare a regimului tranzitoriu mai sus menţionat, se adoptă norme de punere în aplicare în conformitate cu articolul 16 din Directiva 64/433/CEE, articolul 21 din Directiva 71/118/CEE, articolul 15 din Directiva 91/493/CEE, articolul 20 din Directiva 77/99/CEE, articolul 31 din Directiva 92/46/CEE şi articolul 20 din Directiva 94/65/CEE.

2. 31999 L 0074: Directiva Consiliului 1999/74/CE din 19 iulie 1999 de stabilire a standardelor minime pentru protecţia găinilor ouătoare (JO L 203, 3.8.1999, p. 53).

Până la 31 decembrie 2009, 44 de unităţi din Polonia enumerate în apendicele C la prezenta anexă pot utiliza în continuare cuştile existente deja care nu corespund cerinţelor minime cu privire la elemente minore de construcţie (numai înălţime şi înclinaţia planşeului) menţionate în articolul 5 alineatul (1) punctul (4) şi articolul 5 alineatul (1) punctul (5) din Directiva 1999/74/CE, cu condiţia ca acestea să aibă o înălţime de minim 36 cm. pe cel puţin 65% din suprafaţa cuştii şi de minim 33 cm. în rest, înclinaţiaplanşeului să nu fie mai mare de 16%, iar cuştile să fi intrat în funcţiune înainte de anul 2000.

[20] Directiva Consiliului 92/46/CEE de stabilire a normelor sanitare pentru producţia şi punerea în vânzare a laptelui crud, a laptelui prelucrat termic şi a produselor pe bază de lapte (JO L 268, 14.9.1992, p. 1). Directivă modificată ultima dată de Directiva Consiliului 94/71/CE (JO L 368, 31.12.1994, p. 33).

--------------------------------------------------